Rusdi Hartono

Rusdi Hartono (lahèr 27 April 1969) panèka perwira tèngghi Polri sajjhèk tangghâl 24 Sèptèmber 2025 andi' amanat dhâddhi Pati Bareskrim Polri.

 Kaoḍi'ân Asalla 
Rusdi lahèr è Jakarta tangghâl 27 April 1969. abâ'na panèka lulusân dâri Akademi Kepolisiân taon 1991 bhâreng bi’ Listyo Sigit Prabowo bân Supriono. Âbâ'na nerrossaghi sakolana è Perguruwân Tèngghi Èlmu Kepolisiân è taon 2000, Sakola Staf bân Pèmpènan taon 2006, bân Sakola Staf bân Pèmpènan Tèngghi è taon 2015. 

 Karièr 
Lakona èmolaè ḍâri dhâddhi perwira dâ’-adâ’ è Kepolisiân Daèra Jhâbâ Tengnga è taon 1991 bân ajhabat dhâddhi Kopala Kepolisiân Sèktor Sukorejo è taon 1992. Tak èkaonèngi pastèna bilâ abâ'na molaè dhâddhi Kopala Kepolisiân Rèsor (Kapolrès) Garut, tapè abâ'na ampon ajhabat ḍâri taon 2008. Lajhu, è bulân Juli 2010, abâ'na èkaonèngi ajhabat dhâddhi Kapolrès Cimahi sabellunna èpinda dhâddhi Bakkèl Dirèktur Lantas Kepolisiân Daèra Riau è tangghâl 7 Oktober 2010. Saterrossa, abâ'na aghântèaghi Joni Triharto è tangghâl 11 Fèbruwari 2011 dhâddhi Dirèktur Lantas Kepolisiân Daèra Kepoloan Riau. Samarèna ḍutaon ajhabat, abâ'na nengnengnghi jabadhân sè paḍâ è Kepolisiân Daèra Jhâbâ Bârâ’ è taon 2013. Sabellunna dhâddhi Kapolrès Kottha Rajâ Makassar aghântèyaghi Ferry Rahman, abâ'na sabellunna nengnengnghi jabadhân dhâddhi Analis Kebijaghân Madya Bidhâng Regident Korlantas Kepolisiân Rèpublik Inḍonèsia.

 Sombher